OpenLLM-France/wikimedia huggingface dataset:
# El cochecito

El cochecito (euskaraz: «Autotxoa») 1960ko Marco Ferreri italiar zinema zuzendariaren komedia film bat da. José Isbert, Pedro Porcel, José Luis López Vázquez, María Luisa Ponte, Antonio Gavilán, Chus Lampreave, Antonio Riquelme, Carmen Santonja eta María Isbert aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
On Anselmo Proharán (José Isbert) elbarrientzako motordun auto txiki bat bereganatzeko erabaki irmoa hartu duen adindun gizona da, hain zuzen ere, Lucas (José Álvarez "Lepe") eta bere adineko adiskideek dituzten antzekoa. Senideak aurka dituen arren, On Anselmok ez du bere gutizia bereganatzeko atzera egingo, ezta bere asmoa lortzeko familiako bitxiak saltzera derrigortua baldin bada ere. Carlos (Pedro Porcel) semea ohartzean, autoa itzultzera behartuko du. Mendekuz, On Anselmok bere familia pozoitzea erabakiko du. Bere autoan ihes egiten saiatuko da, baina azkenean Guardia Zibilak On Anselmo atzeman eta atxilotu egingo du.

## Aktoreak

* José Isbert: On Anselmo Proharán
* Pedro Porcel: Carlos Proharán
* José Luis López Vázquez: Alvarito
* María Luisa Ponte: Matilde
* Antonio Gavilán: On Hilario
* José Álvarez "Lepe": Lucas
* Chus Lampreave: Yolanda
* Ángel Álvarez: Álvarez
* Carmen Santonja: Julita
* Antonio Riquelme: Medikua

## Kanpo estekak

* El cochecito filmaren eszena ikusgai. Youtube.com (Ingelesez)
* El cochecito filmaren IMDBko fitxa irakurgai (Ingelesez)
* Datuak: Q2413405
# El coche de pedales

El coche de pedales 2004ko Ramón Barea bizkaitar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
1950eko hamarkadako Valentzian Pablito 9 urteko mutikoak erakusleiho batean pedalezko kotxe ikusi du. Pablo bere aita esperanto irakaslea da baina ezin du pedalezko kotxea erosi.

## Aktoreak

* Álex Angulo: Pablo, Pablitoren aita
* Rosana Pastor: Estrella, Pablitoren ama
* Pablo Gómez: Pablito
* María Pastor: Estrellita
* Mikel Losada: Ángel
* Isabel Ruth: amama
* Cesáreo Estébanez: aitona
* Ione Irazabal: izeko Veneranda
* Ane Gabarain: izeko Mercedes
* Juli Cantó: osaba Roberto
* Loli Astoreka: izeko Cuca
* Itziar Lazkano: izeko Dora
* Miguel Monrabal: osaba Víctor
* Rubén Rodríguez: Juan José
* Miguel Navarro: Mardones

## Erreferentziak

* ↑ eitb.eus. (2016/09/20). Euskal zinemak esker ona adierazi dio Ramon Bareari. .

## Kanpo estekak

* Datuak: Q11681362
# Fernando Belaúnde Terry

Fernando Belaúnde Terry (Lima, Peru, 1912ko urriaren 7a - Ib., 2002ko ekainaren 4a) politikaria eta arkitektoa izan zen. Peruko Errepublikako lehendakaria izan zen 1963-1968 eta 1980-1985 bitarteetan.

## Bizitza

Arkitektura ikasi zuen Estatu Batuetan, eta arte hori Perun sustatzeko lan handia egin zuen. El arquitecto peruano aldizkaria, Peruko Arkitektoen Elkargoa eta Peruko Hirigintza Institutua sortu zituen horretarako. Politikagintzan, Peruko Fronte Demokratiko Nazionaleko diputatu izan zen, 1945etik 1948ra bitartean. 1956an Herri Ekinbideko Alderdia sortu zuen, eta Peruko lehendakari izan zen 1963tik aurrera, militarrek kargutik kendu zuten arte (1968).
Hainbat urtez Argentinan eta Estatu Batuetan erbesteraturik egon ondoren, 1977an Perura itzuli zen, eta 1980ko hauteskundeetan Errepublikako lehendakari aukeratu zuten berriro. Peruko ekonomia Nazioarteko Diru Funtsaren mende jartzeak eta Peruko Alderdi Komunistako gerrillari taldearen aurka gerra zikina erabiltzeak herritarren babesa kendu zioten, eta 1985ean haren alderdiak galdu egin zituen hauteskundeak. Orduz geroztik, ez zen gehiago aurkeztu lehendakari izateko, baina buru-belarri jardun zen politikagintzan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q116736
* Multimedia: Fernando Belaunde / Q116736
# Fernando Beltrán

Fernando Beltrán Cruz, (Álvaro Obregón (Mexiko Hiria) (Mexiko), 1998ko maiatzaren 8a), futbolean aritzen den kirolari mexikarra da.
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen futbolean Mexiko ordezkatuz; Brasilgo taldearen (urrezko domina) eta Espainiako taldearen (zilarrezko domina) atzetik sailkatu zen Mexikoko taldea.
Tokion, honako hauek osatzen zuten Mexikoko taldea: Luis Malagón, Jorge Sánchez, César Montes, Jesús Angulo, Johan Vásquez, Vladimir Loroña, Luis Romo, Carlos Rodríguez, Henry Martín, Diego Lainez, Alexis Vega, Adrián Mora, Guillermo Ochoa, Érick Aguirre, Uriel Antuna José Joaquín Esquivel, Sebastián Córdova, Eduardo Aguirre, Ricardo Angulo, Fernando Beltrán, Roberto Alvarado eta Sebastián Juradok.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Futbola, gizonezkoa. |

## Erreferentziak

* ↑ «Fernando Beltrán» olympedia.org (Ingelesez)
* ↑ «Fernando Beltrán» olympics.com (Gaztelaniaz)

## Kanpo estekak

* Datuak: Q33167378
* Multimedia: Fernando Beltrán / Q33167378
# Fernando Borda Celaya

Fernando Borda Celaya (Atarrabia, 1946ko maiatzaren 16a - ) nafar mediku, ikertzaile eta atleta ohia da, altuera-jauzian espezializatu zena.

## Kirol ibilbidea

Atarrabian jaio zen baina Madrilen hazi zen, familia hara aldatu baitzen lan kontuegatik. Iruñera itzuli zen Medikuntza ikasketak egitera eta bitartean Nafarroako Unibertsitateko Atletismo taldean (C.A.U.N.) aritu zen atletismoa egiten. Altuera-jauzian espezializatu zen eta errekor pertsonala Iruñean bertan egin zuen 1972ko apirilean, 1'90 metrotako jauzia eginez. Espainiako selekzioarekin Parisen ere izan zen.
Nafar Gobernuak urtero ematen duen Nafarroako kirolari onenare saria ere jaso zuen.
Belauneko lesio baten ondorioz atletismoa utzi behar izan zuen. Txirrindularitzan ibili zen ondoren eta amateur mailako lasterketa batzuk irabazi zituen.

## Medikua eta ikertzailea

Nafarroako Unibertsitatean cum laude doktoratu zen eta gaur egun Nafarroako Ospitalean Gastroenterologiako zerbitzu burua da. Ikerketa lanak ere egin ditu Helicobacter pylori bakterioaren inguruan eta hainbat artikulu argitaratu ditu.

## Erreferentziak

* ↑ (Gaztelaniaz) «Fernando Borda Celaya» Dialnet (Noiz kontsultatua: 2023-04-29).
* Datuak: Q5646833
# Fernando Barrón

Fernando Barrón Ortiz (Gasteiz, 1892ko maiatzaren 4a - Madril, 1953ko ekainaren 16a) arabar militarra izan zen.
Rifeko Gerran ibilitakoa, 1936ko altxamenduan Melillako regulareen komandantea izan zen. Matxinoen alde egin zuen eta, monarkikoa bazen ere, teniente-jeneral izendatu zuten.
# Fernando Barrenetxea

Fernando Barrenetxea Muxika Ortiz de Allende Aperribai (Bilbo, 1639ko maiatzaren 23a - ?) bizkaitar politikaria izan zen. Ezagutzen dugun Bizkaiko lehen Ahaldun nagusia da.

## Bizitza

XVII. mendean jaio zen. Fernando Barrenetxea Ortiz Allende Ibañez Arbolantzaren semea zen. Bilbon bataiatua izan zen 1639ko maiatzaren 23an. Bilboko alkatea izan zen eta, 1666. urtean, Bizkaiko Ahaldun nagusia bilakatu zen. Bi urte geroago, 1668ko urtarrilaren 8an, Maria Hilaria Ergiñigorekin ezkondu zen. Bost seme-alaba izan zituen. Honako hauek dira: Francisco Fernando Barrenetxea Ergiñigo, Joakin Iñaki Barrenetxea Ergiñigo, Maria Antonia, Juana Maria eta Luisa abizen berberarekin.

## Erreferentziak

* ↑ (Gaztelaniaz) Revista Hidalguía número 70. Año 1965. Ediciones Hidalguia (Noiz kontsultatua: 2022-03-23).

## Kanpo estekak

* Datuak: Q111345126
# Fernando Boada

Fernando Boada González (Donostia, 1961eko urtarrilaren 5a) gipuzkoar politikaria da.
Beasaingo Udalean zinegotzia, PSE-EEren zerrendetan Espainiako Diputatuen Kongresuan egon zen.
# Fernando Bernués

Fernando Bernués Gambarte (Donostia, Gipuzkoa, 1961) euskal zinemako eta antzerkiko zuzendaria da. Antzezlea ere bada eta Bertan Zoro telesailean hartu zuen parte.

## Filmagintza
### Zinema

* Soinujolearen semea (2018)
* Mugaldekoak (2010)
* Kutsidazu bidea, Ixabel (2006)
* La mano del emigrante (2002)
* Los días felices (1999)
* Amor Light (1986), Ekoizlea
* Ciao amore, ciao (1982), Ekoizlea

### Telebista

* Mugaldekoak (2010)
* Mi querido Klikowsky (2005-2010)
* Ez gaude konforme (1999)
* Ertzainak (1999)
* Maité (1998)
* Mira que sois (1990)

## Antzerkiko zuzendaria

Hainbat obra zuzendu ditu hauetako gutxi batzuk dira hauek:
* Umekeriak (1996), Mireia Gabilondorekin batera zuzendaria.
* El Florido Pensil (1996), Mireia Gabilondorekin batera zuzendaria.
* El porqué de las cosas (2000), Mireia Gabilondorekin batera zuzendaria.
* Ez da hain erraza, (2000). Mireia Gabilondorekin batera zuzendaria.
* Strip-tease (2017) Gaiari buruz antzezlan bana sortu zuten lau antzerki zuzendarik: Jokin Oregi, Mireia Gabilondo, Garbi Losada eta Fernando Bernues.
* Datuak: Q12257838
# Fernando Buesa

Fernando Buesa Blanco (Bilbo, 1946ko maiatzaren 29a - Gasteiz, 2000ko otsailaren 22a) ETAk hildako euskal herritar politikaria izan zen.

## Haurtzaroa

Fernando Buesa Bilboko ospitale batean jaio zen 1946an. Orduan familia Mundakan bizi zen, bere aita, Narciso Buesa Buesa, Bermeotik Sukarrietarako trenbidearen ingeniari izan baitzen. Urte bete eman zuen Mundakan eta Gernikara joan zen bizitzera gero, han hamar urte bete arte bizi zen. Gernikan bizi ostean Gasteizera aldatu zen familia.

## Ibilbide politikoa

Bere ibilbide politikoa Euskal Kristau Demokrazian hasi zuen, baina ondoren Euskadiko Alderdi Sozialistara pasa zen. 1983tik 1987ra Gasteizko udaleko zinegotzi izan zen, baita bere alderdiaren Antolakuntza Idazkari ere. Arabako ahaldun ere izan zen 1979tik 1983ra, eta Ahaldun Nagusi 1987tik 1991era. 1990etik 1994ra Eusko Jaurlaritzaren Hezkuntza Sailburu izan zen, baita lehendakariorde ere Jose Antonio Ardanza lehendakari zen aldi horretan. Garai hartan istilu ugari izan zituen ikastolen eta euskararen aldeko higikundeekin. Euskal kutsuko sozialismoaren aurka agertu zen beti Buesa, eta Eusko Legebiltzarrean ere 1998ko hauteskundeetan legebiltzarkide hautatu zuten berriz ere eztabaida ugari izan zituen alderdi abertzaleetako ordezkariekin.
Zuzenbide ikasketak burutu zituen Madril eta Bartzelonan eta hainbat kargu politiko izan zuten udal, probintzia eta erkidego mailan. ETAren mehatxupean zegoenez, Eusko Jaurlaritzako Herrizaingo Sailaren babespean zegoen. 2000 urteko otsailean Euskal Herriko Unibertsitateko Gasteizko campusean oinez zebilela, ETAk bonba-auto bat lehertu zuen Buesa eta bere bizkartzaina (ertzain arabarra zena) hil zituen. Horregatik bere omenez, Saski Baskoniaren pabilioiak Fernando Buesa Arena izena hartu zuen ordura arteko Araba Arena izena ordezkatuz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ "Testamento y testimonio. El asesinato de Fernando Buesa y Jorge Díez conmociona Vitoria".. .

## Kanpo estekak

* Fernando Buesa Fundazioa
* Datuak: Q3751652
* Multimedia: Fernando Buesa / Q3751652
# Flavio Zandoná

Flavio Zandoná (1967ko apirilaren 8a - ) Argentinako futbolari ohia da.
Hainbat futbol taldetan jokatu du, esaterako San Lorenzo de Almagro eta Vélez Sarsfield.

## Kanpo estekak

* (Japonieraz) J.League Data Site
* Datuak: Q3298009
# Flaviobriga Bandera

Flaviobriga Bandera Urdialaitzen antolatzen zen estropadetako bat da, TKE Ligarako puntuagarria zena. 2014an izan zuen azken ekitaldia. Sociedad Deportiva de Remo Castro Urdiales da banderaren antolatzailea. Flaviobriga erromatarren garaian herriak zuen izena da.

## Palmaresa

1998an Caspan Bandera jokatu zen eta 1999an Caspan-Flaviobriga Bandera. Beraz 1999tik aurrera kontatzen hasten da Flaviobrigaren palmaresa.
| Urtea | Irabazlea | Bigarrena | Hirugarrena |
| 1998* | Getaria | Zarautz | Castro Urdiales |
| 1999 | P. Donibane Koxtape | Donibaneko Arraunlariak | San Pedro |
| 2000 | Astillero | P. Donibane Koxtape | Castro Urdiales |
| 2001 | P. Donibane Koxtape | Zumaia | Urdaibai |
| 2002 | Astillero | Castro Urdiales | Santurtzi |
| 2003 | Astillero | Orio | Pedreña |
| 2004 | Urdaibai | Astillero | Cabo da Cruz |
| 2005 | Hondarribia | Astillero | Castro Urdiales |
| 2006 | Castro Urdiales | Pedreña | Orio |
| 2007 | Urdaibai | Pedreña | Zumaia |
| 2008 | Urdaibai | San Pedro | Pedreña |
| 2009 | Pedreña | Kaiku | Tirán |
| 2010 | Castro Urdiales | Urdaibai | Orio |
| 2011 | Kaiku | Urdaibai | Tirán |
| 2012 | Tirán | Urdaibai | Kaiku |
| 2013 | Kaiku | Tirán | Astillero |
| 2014 | Zarautz | Deustu | Arkote |
* Caspan Bandera, Flaviobriga Banderako palmaresean kontatzen ez dena.

## Garaipenak

| Taldea | Garaipenak | Urteak |
| Astillero | 3 | 2000, 2002, 2003 |
| Urdaibai | 3 | 2004, 2007, 2008 |
| Pasai Donibane | 2 | 1999, 2001 |
| Castro Urdiales | 2 | 2006, 2010 |
| Kaiku | 2 | 2011, 2013 |
| Hondarribia | 1 | 2005 |
| Pedreña | 1 | 2009 |
| Tirán | 1 | 2012 |
| Zarautz | 1 | 2014 |

## Kanpo estekak

* Datuak: Q605143
# Flavio Martinez

Flavio Martinez Labiano (Donostia, 1962ko irailaren 6a) euskal zinema argazkilaria da. Los Angeleseko American Film Institute eskolan ikasi duenez, askotan egin du lan Estatu Batuetan.
1996ean, Goya Sarietarako hautagaia zen El dia de la Bestia filmean eginiko lanagatik.

## Filmagintza

* Los Cronocrimenes (2007)
* Goal II: Living the Dream (2007)
* 800 balas (2002)
* Bones (2001)
* Harlan County War (2000), telebistarako.
* Muertos de risa (1999)
* Atilano, presidente (1998)
* La mirada del otro (1998)
* Perdita Durango (1997)
* Katuwira, donde nacen y mueren los sueños (1996)
* Matías, juez de línea (1996)
* Éxtasis (1996)
* El dia de la Bestia (1995)
* Justino, un asesino de la tercera edad (1994)
* Souvenir (1994)
* Mi hermano del alma (1994)
* Urte ilunak (1993)
* Driving Me Crazy (1991)
* Uncaged (1991)
* Close to Home (1991)
* Angel in Red (1991)
* La hija de Fu Manchú '72 (1990)
* SSS (1988)
* El pez (1985)
* Tarta, tarta, hey (1987)

## Kanpo estekak

* Artikulua imdb.com
* Euskadiko Filmategia
* Datuak: Q12257885
# Flavio Viktor

Flavio Viktor (? – Treveris, 388ko abuztua). Mendebaldeko Erromatar Inperioko enperadorekidea izan zen 383/384tik edo 387tik hil zen arte.
Magno Maximo usurpatzailearen semea izan zen. Aitak Galia eta Hispania gobernatu zituen Teodosio I.aren adostasunarekin. Viktor Flavio, Mendebaldeko Erromatar Inperioko augusto mailara igo zen 383/384an edo 387ko erdialdean. 388ko abuztuan Magno Maximo Teodosio I.ak eta Valentiniano II.ak guduan garaitua eta burua moztua izan zen. Handik gutxira, Flavio Viktor Treverisen hil zuen Arbogasto jeneral frankoak.
* Datuak: Q507675
* Multimedia: Flavius Victor / Q507675
# Flavio Magno Aurelio Kasiodoro

Flavio Magno Aurelio Kasiodoro (Scylacium, Calabria, 480 – Bruttium, 575) politikari eta historialari latinoa izan zen.
Goi-mailako karguak izan zituen ostrogodoek Italian agintean zeudenean; Teodorikoren eta Alarikoren ministro izan zen, besteak beste. Monasterio bat sortu zuen, Vivarium izenekoa. Bertan antzinako eskuizkribu asko kopiatu ziren; lan hura oso lagungarria izan zen kultura klasikoa hobeto ezagutu ahal izateko. De anima (filosofia tratatua), Variae, Chronica: Historia Gothica (12 lib.) eta De institutione divinarum et saecularium litterarum ditu lan azpimarragarrienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192365
* Multimedia: Cassiodorus / Q192365
# Euskal Herriko medikuntzaren historia

Euskal Herriko medikuntzaren historia antzinako garaietatik dator, Paleolitikoko arbasoak gaixotasunak sendatzen hasten saiatzen hasi zirenean.

## Kronologia
### XVI. mendea

* 1545ean fundatu zuten Iruñeako Ospitale Orokorra, 1932 arte zabalik egon zena.
* 1566an sortu zuten "Nuestra Sra. de Gracia" ospitalea Tuteran.

### XIX. mendea

* 1834ko abuztutik urri arte kolerak 778 pertsona hil zituen Bilbon (hiriak 15.000 biztanleak zituenean). Bakteria horren bigarren pandemia zen, 1830ean Errusiatik Euskal Herrira iritsi zena. Halaber, Lehen Gerra Karlistaren garaiak ziren, horrek eragina edukiz izurritea zabaltzeko.

### XX. mendea

* 1905ean zabaldu zuten Nafarroako Ospitale Psikiatrikoa.
* 1908ko azaroaren 11n Basurtuko Ospitalea inauguratu zuten Bilbon.
* 1911ko abenduaren 30ean Sanatorio Quirúrgico Altos Hornos de Vizcaya zelakoa inauguratu zuten Barakaldon, gaur egun San Eloy Ospitalea dena.
* 1913an hasi ziren eraikitzen gaurko Nafarroako Ospitalea.
* 1919ko ekainaren 19an Gorlizko Ospitalea fundatu zuten.
* 1922an Tafallako ospitalea zabaldu zuten, gaur egun adineko jendearen egoitza dena.
* 1936ko azaroaren 17an Euskal Herriko lehendabiziko medikuntza fakultatea sortu zuten Basurtuko erietxean, orduko Eusko Jaurlaritzaren eskutik.
* 1955eko uztailaren 20an Residencia Sanitaria Enrique Sotomayor (gaur egungo Gurutzetako Ospitalea) zalakoak jarduera asistentzialari ekin zion Barakaldoko Gurutzeta auzoan.
* 1960ko abuztuaren 15ean Residencia Sanitaria del Seguro Obligatorio de Enfermedad zelakoa, Arantzazuko erresidentzia izango zena, zabaldu zuten Donostian.
* 1962an Clinica Universitaria de Navarra (CUN) inauguratu zuten Iruñean. Bi urte geroago, 1964an, Virgen del Camino Ospitalea inauguratu zuten hiri beran.
* 1977an Garcia Orcoyen Ospitalea zabaldu zuten Lizarran, estatu espainiarreko lehen eskualde-ospitalea izan dena.
* 1978an Txagorritxu Ospitalea zabaldu zuten Gasteizen.
* 1984an Osakidetza sortu zuten Euskal Autonomia Erkidegoan.
* 1985eko apirilaren 25ean HIESaren eraginez lehen pertsona hil zen Euskal Herrian.
* 1986an Sofia Erregina Ospitalea inauguratu zuten Tuteran.
* 1990ean Osasunbidea —Nafarroako Foru Erkidegoko osasun publikoko zerbitzua— sortu zuten.
* 1991an Osasungoa Euskalduntzeko Erakundeak (OEE) lehenengo urteroko jardunaldiak antolatu zituen.

## Ikus, gainera

* Medikuntzaren historiaren kronologia
* Euskal Herriko historia
* Mediku euskaldunak historian

## Kanpo estekak

* (Gaztelaniaz) La Sanidad en Navarra 1921-1996
* Datuak: Q12257525
# Euskal Herriko metropoli eremuak

Euskal Herriko metropoli eremuak bertako hiri nagusi batek eta inguruko hiri sateliteek osaturiko metropoli eremuak dira.

## Euskal Herritik Euskal Hirira

Euskal Herrian egun sustatzen ari diren hiri-sistemaren gaineko jarduketak oro har Europan eta mundu mailan gailentzen ari diren joera eta lurralde-ereduarekin bat datoz, hirien erakargarritasuna eta tamaina handieneko hiriak sustatuz etorkizunean arrakasta izateko helburua dutenak. Horretarako erakunde publikoek zenbait proiektu jarri dituzte martxan, nagusiak honako hiru izanik:
* Euskal Autonomi Erkidegoko eta Espainiako erakunde publikoek 1992an Bilbao Ria 2000 izeneko elkartea sortu zuten Bilboren berritzea bultzatzeko asmotan.
* Gipuzkoako Foru Aldundiak eta Baiona-Angelu-Biarritz barrutiak 1993an Baiona-Donostia Euskal Eurohiria sortzeko akordioa sinatu zuten, mugaz gaindiko proiektua dena.
* Eusko Jaurlaritzak 1997an lurralde-eredu orokorra jasotzen duen txostena argitaratu zuen, "Lurraldearen Antolamendurako Artezpideak" (LAA) izenekoa, "Hiri-Sistema Guneanitza" eratzen duena.
Lurralde-eredu honek kritika ugari jasan ditu, batzuetan sistema berari egindakoak eta bestetan proiektuak finkatzeko erabilitako neurriei (Euskal Y, Guggenheim Museoa Urdaibain, Donostia-Hondarribia aireportuaren luzatzea...)

## Erreferentziak

* ↑ Franco Ibarzabal, Helena. (2002/5/24-31). Euskal hiri-sistemaren eraldakuntza: hausnarketa orokorra. Euskonews & Media.
* ↑ Bilbao Ria 2000
* 1 2 3 4 Proyecto Audes
* ↑ Eusko Jaurlaritzak argitaratutako Bilboko metropoli eremuaren gune funtzionala
* 1 2 3 4 (Ingelesez) World Gazetteer. Spain: metropolitan areas. .
* ↑ (Frantsesez) Communauté d'Agglomération de Bayonne Anglet Biarritz. Nous connaître: L'agglomération en quelques chiffres. .
* ↑ (Ingelesez) World Gazetteer. France: metropolitan areas. .

## Kanpo estekak

* Datuak: Q12257528
# Espainiako Natura Zientzien Museo Nazionala

Espainiako Natura Zientzien Museo Nazionala (gaztelaniaz Museo Nacional de Ciencias Naturales edota MNCN) Espainiako Madril hiriburuan dagoen Natura Zientzien ikerketa eta ezagutzaren hedapenean jarduten duen erakunde eta museo bat da..

## Kokalekua

José Gutiérrez Abascal kalearen 2. zenbakian dago, Castellana pasealekuaren alboan.

## Historia

1815eko urriaren 1ean sortua izan zen.
* Diplodocus baten hezur egitura eta beste hainbat fosil.
* Txibia erraldoi baten eredua.
* Afrikar elefante disekatua.
* Jada desagertutako Tasmaniako tigrearen naturalizazioa.

## Kanpo estekak

* Espainiako Natura Zientzien Museo Nazionalaren webgunea (Gaztelaniaz)
* Datuak: Q1966699
* Multimedia: Museo Nacional de Ciencias Naturales / Q1966699
* Espezieak: MNCN
# Espainiako Nekazaritza, Arrantza eta Elikadura Ministerioa

Espainiako Nekazaritza, Elikadura eta Ingurumeneko Ministerioa 1996an sortu zen, José María Aznar eta Alderdi Popularrak iritsi zirenean Espainiako Gobernuara Herri Lanekin banaketaren ondoren, Garraio eta Ingurumena (MOPTMA) Ministerioko bi zatitan zatitu zen. MOPTMA hau zatitu ondoren Sustapen Ministerioak eta Ingurumen Ministerioak sortu ziren. Isabel Tocino izendatzea. Lehengo Ingurumen ministroak Espainia historian bidez, Espainiako administrazioaren gabezia historiko bat estaltzen du. 1996 baino lehen, ingurumen-eskumenak ziren ministerio batzuen artean sakabanatu eta ez zen bakarrik ingurumenari eskainitako gobernu departamentu bat.
Ingurumen Ministerioak, soilik Espainiako ministerio (2004 baino lehen) izan den emakume ministro gehiago jartzeko posibilitatea (Isabel Tocino, Elvira Rodriguez, eta Cristina Narbona) da ministroek (Jaume Matas) dela.
Bederatzigarren legegintzaldian hartan, hasiera, Nekazaritza, Arrantza eta Elikadura Ministerioa izendapena eta ondoren, berrizendatua izan zen Ingurumen, Landagune eta Itsas Inguruetako Ministerio bezala.

## Egoitza

* Plaza de San Juan de la Cruz, s / n - 28071 Madril
* Telefonoa: +34 91 597 60 00

## Ingurumeneko ministroak

* V Legealdia (1993-1996)
** (1993-1996), Josep Borrell, PSC, Herrilan, Garraio eta Ingurumeneko kontseilaria ere.
* VI Legealdia (1996-2000)
** (1996-2000): Isabel Tocino, PP
* Zazpigarren Legealdia (2000-2004)
** (2000-2003): Jaume Matas, PP
** (2003-2004), Elvira Rodriguez, PP
* VIII legealdian (2004-2008)
** (2004-2008): Cristina Narbona, PSOE
Ofizialki, Ingurumen Ministerioak desagertzen Nekazaritza, Arrantza eta Elikadura Ministerioa sartzeko, horrela Ingurumen, Landagune eta Itsas Inguruetako Ministerioaren osatuz 2008an.
* IX Legealdia (2008-2011)
** (2008-2010) Elena Espinosa, PSOE, Ingurumen, Landagune eta Itsas Inguruetako ministro bezala.
** (2010-2011) Rosa Aguilar, Ingurumen, Landagune eta Itsas Inguruetako ministro bezala.
* X Legealdia (2011-2016)
** (2011-2014) Miguel Arias Cañete, PP
** (2014-2018) Isabel García Tejerina, PP
* XI Legealdia (2016-2018)
** (2014-2018) Isabel García Tejerina, PP
* XII Legealdia (2018-)
** (2014-2018) Luis Planas, PSOE

## Erreferentziak

* ↑ Webgune ofiziala. Ministerio de Medio Ambiente y Medio Rural y Marino (Noiz kontsultatua: 2011-3-23).

## Kanpo estekak

* Ingurumen Ministerioaren webgune ofiziala (Gaztelaniaz) (Gaeleraz) (Katalanez) (Ingelesez) (Frantsesez)
* Datuak: Q3119725
* Multimedia: Ministerio de Medio Ambiente de España / Q3119725